Ribe Stifts Adresseaviser, 1828-11-11
Den 8de October skeete Jndberetning fra Sognefogden, i Udbyover til Herredscontoiret om, at Gaardmand paa Udbyeover Mark, Niels Jørgensen, var samme Dags Morgen funden død ved Udbyeneder Kirke. Besigtigelsen, af Liget gav strax Mistanke om et Drab, idet Huden, det bedækker Cranium, var revnet indtil omtrent 5 Tommers Længde. J Forhøret, der varede indtil Midnat, blev det oplyst, at Niels Jørgensen endnu levede om Morgenen, indtil omtrent Kl. 9, og at adskillige Personer havde talt med ham, hvor han laa ved Kirken; men at han, efter disses eenstemmige Udsagn, Jntet havde yttret om, hvo der havde mishandlet ham. Han klagede ikkun over at befinde sig meget daarlig og at lide af Tørst, hvorfor en Kone bragde ham Vand, som han nod Noget af og derpaa opgav Aanden. Hun var ogsaa den Eneste, der viste Barmhiertighed imod ham, da alle Andre, som kom derforbi, lode ham hjælpeløs ligge, formodentlig fordi han var en meget forhadt Person, og allerede oftere tilforn i beruset Tilstand havde tilbragt Natten under aa den Himmel. Forresten blev der hverken i dette, eller i de tvende efterfølgende Dages continuerede Forhør, hvorved der ialt afhørtes 22 Deponenter, opdaget Videre, end at den Dræbte havde Tirsdagen den 7de, om Aftenen, været tilstede i Udbyeneder Kroe, i Forening med endeel af Sognemændene, samt at de omtrent Kl. 9 vare gaaet hjem hver til Sit, uden at Nogen vilde kjende til Maaden hvorpaa Niels Jørgensen var kommen af Dage. Jnden Obouctionsforretningen (den 14de) tog sin Begyndelse, blev en Karl ved Navn Thomas Nielsen, om hvem den constituerede Herredsfoged ved hemmelig Efterforskning havde hørt, at han skulde kjende Noget til Sagens Sammenhæng, afhørt, og forklarede da: at der om Aftenen den 7de havde været Tummel i Kroen, og at endeel af de Tilstedeværende havde skuppet og stødt Niels Jørgensen fra Sted til andet; samt flere Gange kastet ham en Saltpose i Hovedet. Siden havde han seet Sognefogden fra Udbyeover og tvende Tienestekarle følge med Niels Jørgensen ned af Udbyeneder Gade, og 5 Minuter efter hørt tvende Skrig i Retning fra Kirken. Da denne Omstændighed blev bekræftet af Flere, og Obductionsforretningen netop skulde begynde, lod Man bemeldte trende mistænkte Personer overvære Samme, uden at der dog kunde opdages Noget i deres Adfærd, med Undtagelse af den ene af Karlene, et ungt Menneske ikkun paa 17 Aar, som blev rød og forlegen. Ved Obductionsforretningen fandtes der i Hovedet 5 Huller, og Cranium var, under den foromtalte store Læsion, svaltet i forskjellige Retninger, ligesom der ogsaa fandtes en Fordybning paa Samme, frembragt ved Slaget. Efter en kort Nægtelse, tilstod hiin 17, aarige Knøs, at Sognefogden fra Udbyeover, tvende Tjenestekarle (hvoraf den ene fra Overgaard), en Smed og en Huusmand fra Udbyeneder vare fulgte med Niels Jørgensen, og da de vare komne paa Kirkebakken havde de givet sig til at prygle paa ham med deres medhavende Stokke. Selv negtede Knosen at have slaaet ham; men dette er modsagt af de Øvrige, som ogsaa siden Alle gik til Bekjendelse, hvilken dog alene gik ud paa, at de have slaget den Dræbte i almindelige Stokke; men hvem af dem, der har bibragt ham det de delige Slag, har endnu ei kunnet oplyses, hvorimod det 5 Medskyldige ere temmelig enige i, at Sognefogdens Adfærd har forledet dem til denne Forbrydelse. De have ogsaa Alle nægtet, at der var gjort nogen Aftale om at dræbe Niels Jørgensen; men derimod paastaaet, at Sognefogden havde i Kroen, da de tumlede med den Dræbte, flere Gange udladt sig med, at de ei skulde være bange, da han vilde tage Ansvaret paa sig; samt brugt andre lignende Yttringer. Sognefogden er iøvrigt bekjendt som en agtværdig Mand, der ved sin hidtil stedse gode Opførse, havde erhvervet sig Enhvers Yndest Den Dræbte, var derimod et, i enhver Henseende slet Menneske, der ofte fortrædigede sine Naboer, og ved adskillige Undsigelser og Trusler mod dem havde bragt hans Drabsmænd i opirret Tilstand, der, forenet med Nydelsen af Spiritus i Kroen, har forledet dem til at overfalde ham, hvorved det, efter deres eenstemmige Benægtelse, ikke har været deres Hensigt at dræbe ham. Den Dræbte blev fundet paa samme Sted, hvor Overfaldet skeete omtrent Kl. 12 om Natten.